02007R0862 — SL — 20.08.2007 — 000.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA (ES) št. 862/2007 EVROPSKEGA PARLAMENTA IN SVETA z dne 11. julija 2007 o ►C1 statistiki ◄ Skupnosti o ►C1 migracijah ◄ in mednarodni zaščiti ter o razveljavitvi Uredbe Sveta (EGS) št. 311/76 o zbiranju statističnih podatkov o tujih delavcih (Besedilo velja za EGP) (UL L 199 31.7.2007, str. 23)





popravljena z:









▼B

UREDBA (ES) št. 862/2007 EVROPSKEGA PARLAMENTA IN SVETA

z dne 11. julija 2007

o ►C1 statistiki ◄ Skupnosti o ►C1 migracijah ◄ in mednarodni zaščiti ter o razveljavitvi Uredbe Sveta (EGS) št. 311/76 o zbiranju statističnih podatkov o tujih delavcih

(Besedilo velja za EGP)







Člen 1

Predmet urejanja

Ta uredba uvaja skupna pravila za zbiranje in urejanje ►C1 statistike ◄ Skupnosti o:

(a) priseljevanju na ozemlja in odseljevanju z ozemelj države članice, vključno s tokovi z ozemlja ene države članice na ozemlje druge države članice in tokovi med državo članico in ozemljem tretje države;

(b) državljanstvu in državi rojstva oseb, ki običajno prebivajo na ozemlju držav članic;

(c) upravnih in sodnih postopkih in procesih v državah članicah, ki se nanašajo na priseljevanje, izdajo dovoljenj za prebivanje, državljanstvo, azil in druge oblike mednarodne zaščite in preprečevanje nezakonitega priseljevanja.

Člen 2

Opredelitev pojmov

1. V tej uredbi se uporabljajo naslednje opredelitve:

(a) „običajno prebivališče“ pomeni kraj, v katerem oseba običajno preživi svoj dnevni počitek, ne glede na začasno odsotnost za namene rekreacije, počitnic, obiskov pri prijateljih in sorodnikih, dela, zdravljenja ali verskega romanja, ali, če to ne obstaja, kraj, kjer ima oseba zakonito ali registrirano prebivališče;

(b) „priselitev“ pomeni dejanje, s katerim oseba uredi svoje običajno prebivališče na območju države članice za čas, ki je ali se pričakuje, da bo vsaj dvanajst mesecev, s tem da je prej običajno prebivala v drugi državi članici ali tretji državi;

(c) „odselitev“ pomeni dejanje, s katerim oseba, ki je prej običajno prebivala na območju države članice, preneha imeti svoje običajno prebivališče v navedeni državi članici za čas, ki je ali se pričakuje, da bo vsaj dvanajst mesecev;

(d) „državljanstvo“ pomeni posebno pravno vez med posameznikom in njegovo državo, pridobljeno ob rojstvu ali z naturalizacijo, in sicer z izjavo, izbiro, s poroko ali na kakšen drug način glede na nacionalno zakonodajo;

(e) „država rojstva“ pomeni državo prebivališča (znotraj sedanjih meja, če je ta podatek na voljo) matere v času rojstva, ali, če ta podatek ne obstaja, državo (znotraj sedanjih meja, če je ta podatek na voljo), v kateri je bila oseba rojena;

(f) „priseljenec“ pomeni osebo, ki se priseli;

(g) „odseljenec“ pomeni osebo, ki se odseli;

(h) „rezident za daljši čas“ pomeni rezidenta za daljši čas, kakor je opredeljen v členu 2(b) Direktive Sveta 2003/109/ES z dne 25. novembra 2003 o statusu državljanov tretjih držav, ki so rezidenti za daljši čas ( 1 );

(i) „državljan tretje države“ pomeni katero koli osebo, ki ni državljan Unije v smislu člena 17(1) Pogodbe, vključno z osebami brez državljanstva;

(j) „ ►C1 prošnja ◄ za mednarodno zaščito“ pomeni ►C1 prošnjo ◄ za mednarodno zaščito, kakor je opredeljena v členu 2(g) Direktive Sveta 2004/83/ES z dne 29. aprila 2004 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite ( 2 );

(k) „status begunca“ pomeni status begunca, kakor je opredeljen v členu 2(d) Direktive 2004/83/ES;

(l) „status subsidiarne zaščite“ pomeni status subsidiarne zaščite, kakor je opredeljen v členu 2(f) Direktive 2004/83/ES;

(m) „družinski člani“ pomeni družinske člane, kakor so opredeljeni v členu 2(i) Uredbe Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države ( 3 );

(n) „začasna zaščita“ pomeni začasno zaščito, kakor je opredeljena v členu 2(a) Direktive Sveta 2001/55/ES z dne 20. julija 2001 o najnižjih standardih za dodelitev začasne zaščite v primeru množičnega prihoda razseljenih oseb in o ukrepih za uravnoteženje prizadevanj in posledic za države članice pri sprejemanju takšnih oseb ( 4 );

(o) „mladoletnik brez spremstva“ pomeni mladoletnika brez spremstva, kakor je opredeljen v členu 2(i) Direktive 2004/83/ES;

(p) „zunanje meje“ pomeni zunanje meje, kakor so opredeljene v členu 2(2) Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) ( 5 );

(q) „državljani tretjih držav, ki jim je bil vstop zavrnjen“ pomeni državljane tretjih držav, ki jim je bil na zunanji meji zavrnjen vstop, ker ne izpolnjujejo vseh pogojev vstopa iz člena 5(1) Uredbe (ES) št. 562/2006 in ne spadajo v nobeno kategorijo oseb iz člena 5(4) navedene uredbe;

(r) „državljani tretjih držav, za katere je bilo ugotovljeno, da so na ozemlju nezakonito“ pomeni državljane tretjih držav, za katere je bilo uradno ugotovljeno, da so v državi članici in ne izpolnjujejo oziroma so nehali izpolnjevati pogoje za bivanje ali prebivanje v tej državi članici;

(s) „preselitev“ pomeni premestitev državljanov tretje države ali oseb brez državljanstva, na podlagi ocene o njihovih potrebah po mednarodni zaščiti in trajni rešitvi, v državo članico, kjer dobijo dovoljenje za prebivanje z zagotovljenim pravnim položajem.

2. Države članice Komisiji (Eurostatu) poročajo o uporabi in verjetnih učinkih ocenjevanja ali drugih načinih prilagajanja ►C1 statistike ◄ , zasnovane na nacionalnih opredelitvah, da bi bila skladna z usklajenimi opredelitvami iz odstavka 1.

3. ►C1 Statistika ◄ , ki se za referenčno leto 2008 posreduje Komisiji (Eurostatu) na podlagi te uredbe, lahko temelji na drugih (nacionalnih) opredelitvah. V teh primerih države članice obvestijo Komisijo (Eurostat) o teh drugih opredelitvah.

4. Če države članice ne zavezuje eno ali več zakonskih besedil, na katere se nanašajo opredelitve iz odstavka 1, država članica posreduje statistiko, primerljivo s tisto, ki se zahteva po tej uredbi, in sicer v primeru, da jo lahko posreduje v skladu z obstoječimi zakonodajnimi in/ali upravnimi postopki.

Člen 3

►C1 Statistika ◄ o meddržavnih ►C1 migracijah ◄ , prebivalstvu z običajnim prebivališčem in pridobitvi državljanstva

1. Države članice posredujejo Komisiji (Eurostatu) ►C1 statistiko ◄ o številu:

(a) priseljencev na območje države članice, razčlenjene po: (i) skupinah državljanstev po starosti in spolu; (ii) skupinah držav rojstva po starosti in spolu; (iii) skupinah držav prejšnjega običajnega prebivališča po starosti in spolu;

(b) odseljencev z območja države članice, razčlenjene po: (i) skupinah državljanstev; (ii) starosti; (iii) spolu; (iv) skupinah držav prihodnjega običajnega prebivališča;

(c) oseb z običajnim prebivališčem v državi članici ob koncu referenčnega obdobja, razčlenjene po: (i) skupinah državljanstev po starosti in spolu; (ii) skupinah držav rojstva po starosti in spolu;

(d) oseb z običajnim prebivališčem na ozemlju države članice, ki so v referenčnem letu pridobile državljanstvo države članice in so prej imele državljanstvo druge države članice ali tretje države ali so bile prej brez državljanstva, pri čemer se podatki razčlenijo po starosti in spolu ter po prejšnjem državljanstvu zadevnih oseb in po tem, ali je bila oseba prej brez državljanstva.

2. ►C1 Statistika ◄ iz odstavka 1 se nanaša na referenčna obdobja enega koledarskega leta in se posreduje Komisiji (Eurostatu) v dvanajstih mesecih po koncu referenčnega leta. Prvo referenčno leto je leto 2008.

Člen 4

►C1 Statistika ◄ o mednarodni zaščiti

1. Države članice posredujejo Komisiji (Eurostatu) ►C1 statistiko ◄ o številu:

(a) oseb, ki so predložile ►C1 prošnje ◄ za mednarodno zaščito, ali so v referenčnem obdobju vključene v tako ►C1 prošnjo ◄ kot družinski član;

(b) oseb, ki so predmet ►C1 prošenj ◄ za mednarodno zaščito, ki jih odgovorni nacionalni organi oblasti obravnavajo na koncu referenčnega obdobja;

(c) ►C1 prošenj ◄ za mednarodno zaščito, ki so bile v referenčnem obdobju umaknjene.

Ta statistika je razčlenjena po starosti in spolu ter po državljanstvu zadevnih oseb. Statistika se nanaša na referenčna obdobja enega koledarskega meseca in se posreduje Komisiji (Eurostatu) v dveh mesecih od konca referenčnega meseca. Prvi referenčni mesec je januar 2008.

2. Države članice posredujejo Komisiji (Eurostatu) ►C1 statistiko ◄ o številu:

(a) oseb, ki jih zajemajo odločbe prve stopnje, ki zavračajo ►C1 prošnje ◄ za mednarodno zaščito, vključno z odločbami, ki štejejo ►C1 prošnje ◄ za nesprejemljive ali za neutemeljene, in odločbami na podlagi prednostnih in pospešenih postopkov, ki jih v referenčnem obdobju sprejmejo upravni ali sodni organi;

(b) oseb, ki jih zajemajo odločbe prve stopnje, ki dodeljujejo ali odvzemajo status begunca, ki jih v referenčnem obdobju sprejmejo upravni ali sodni organi;

(c) oseb, ki jih zajemajo odločbe prve stopnje, ki dodeljujejo ali odvzemajo status, dodeljen s subsidiarno zaščito, ki jih v referenčnem obdobju sprejmejo upravni ali sodni organi;

(d) oseb, ki jih zajemajo odločbe prve stopnje, ki dodeljujejo ali odvzemajo začasno zaščito, ki jih v referenčnem obdobju sprejmejo upravni ali sodni organi;

(e) oseb, ki jih zajemajo druge odločitve prve stopnje, ki dodeljujejo ali odvzemajo dovoljenje za bivanje iz humanitarnih razlogov v skladu z nacionalno zakonodajo o mednarodni zaščiti, ki jih v referenčnem obdobju sprejmejo upravni ali sodni organi.

Ta statistika je razčlenjena po starosti in spolu ter po državljanstvu zadevnih oseb. Zajema referenčna obdobja treh koledarskih mesecev in se posreduje Komisiji (Eurostatu) v dveh mesecih od konca referenčnega obdobja. Prvo referenčno obdobje je od januarja do marca 2008.

3. Države članice posredujejo Komisiji (Eurostatu) ►C1 statistiko ◄ o številu:

(a) prosilcev za mednarodno zaščito, ki jih v referenčnem obdobju pristojen nacionalni organ šteje za mladoletnike brez spremstva;

(b) oseb, ki jih zajemajo končne odločbe, ki zavračajo ►C1 prošnje ◄ za mednarodno zaščito, vključno z odločbami, ki štejejo ►C1 prošnje ◄ za nesprejemljive ali za neutemeljene, in odločbami na podlagi prednostnih in pospešenih postopkov, ki jih v referenčnem obdobju sprejmejo upravni ali sodni organi;

(c) oseb, ki jih zajemajo končne odločbe, ki dodeljujejo ali odvzemajo status begunca, ki jih v referenčnem obdobju sprejmejo sodni ali upravni organi;

(d) oseb, ki jih zajemajo končne odločbe, ki dodeljujejo ali odvzemajo status subsidiarne zaščite, ki jih v referenčnem obdobju sprejmejo sodni ali upravni organi;

(e) oseb, ki jih zajemajo končne odločbe, ki dodeljujejo ali odvzemajo začasno zaščito, ki jih v referenčnem obdobju sprejmejo sodni ali upravni organi;

(f) oseb, ki jih zajemajo druge končne odločbe, ki jih v sodnih postopkih pritožbe ali revizije sprejmejo sodni ali upravni organi glede dodelitve ali odvzema dovoljenja za bivanje iz humanitarnih razlogov v skladu z nacionalno zakonodajo o mednarodni zaščiti v referenčnem obdobju;

(g) oseb, ki jim je bilo izdano dovoljenje za bivanje v državi članici v okviru nacionalnega programa ali programa Skupnosti za preselitev v referenčnem obdobju, ko se tak program izvaja v tej državi članici.

Ta statistika je razčlenjena po starosti in spolu ter po državljanstvu zadevnih oseb. Nanaša se na referenčna obdobja enega koledarskega leta in se posreduje Komisiji (Eurostatu) v treh mesecih od konca referenčnega leta. Prvo referenčno leto je leto 2008.

4. Države članice Komisiji (Eurostatu) posredujejo naslednjo statistiko v zvezi z uporabo Uredbe (ES) št. 343/2003 in Uredbe Komisije (ES) št. 1560/2003 z dne 2. septembra 2003 o določitvi o podrobnih pravilih za uporabo Uredbe Sveta (ES) št. 343/2003 ( 6 ):

(a) število prošenj za ponovni sprejem ali sprejem prosilcev za azil;

(b) določbe, na katerih temeljijo prošnje iz točke (a);

(c) odločbe, sprejete kot odgovor na prošnje iz točke (a);

(d) število predaj, do katerih so privedle odločbe iz točke (c);

(e) število prošenj za informacije.

Ta statistika zajema referenčna obdobja enega koledarskega leta in se posreduje Komisiji (Eurostatu) v treh mesecih od konca referenčnega leta. Prvo referenčno leto je leto 2008.

Člen 5

►C1 Statistika ◄ o preprečevanju nezakonitega vstopa v državo in bivanja v njej

1. Države članice posredujejo Komisiji (Eurostatu) ►C1 statistiko ◄ o številu:

(a) državljanov tretjih držav, katerim je bil zavrnjen vstop na območje države članice na zunanji meji;

(b) državljanov tretjih držav, za katere je bilo ugotovljeno, da so bili ilegalno na ozemlju države članice v skladu z nacionalno zakonodajo glede priseljevanja.

►C1 Statistika ◄ na podlagi točke (a) je razčlenjena v skladu s členom 13(5) Uredbe (ES) št. 562/2006.

►C1 Statistika ◄ na podlagi točke (b) je razčlenjena po starosti in spolu ter po državljanstvu zadevnih oseb.

2. ►C1 Statistika ◄ iz odstavka 1 se ►C1 nanaša ◄ na referenčna obdobja enega koledarskega leta in se posreduje Komisiji (Eurostatu) v treh mesecih od konca referenčnega leta. Prvo referenčno leto je leto 2008.

Člen 6

►C1 Statistika ◄ o dovoljenjih za prebivanje in prebivanje državljanov tretjih držav

1. Države članice posredujejo Komisiji (Eurostatu) ►C1 statistiko ◄ o:

(a) številu dovoljenj za prebivanje, izdanih osebam, ki so državljani tretjih držav, razčlenjene na: (i) dovoljenja, izdana v referenčnem obdobju, pri čemer se je dovoljenje za prebivanje dodelilo osebi prvič, podatki morajo biti razčlenjeni po državljanstvu, razlogu za izdajo dovoljenja in trajanju veljavnosti dovoljenja; (ii) dovoljenja, izdana v referenčnem obdobju, pri čemer je oseba spremenila status priseljenca ali razlog za prebivanje, podatki morajo biti razčlenjeni po državljanstvu, razlogu za izdajo dovoljenja in trajanju veljavnosti dovoljenja; (iii) dovoljenja, veljavna na koncu referenčnega obdobja (število dovoljenj, ki so bila izdana in niso prenehala veljati zaradi umika ali poteka veljavnosti), podatki morajo biti razčlenjeni po državljanstvu, razlogu za izdajo dovoljenja in trajanju veljavnosti dovoljenja;

(b) številu rezidentov za daljši čas na koncu referenčnega obdobja, razčlenjenih po državljanstvu.

2. Če nacionalna zakonodaja in upravna praksa države članice dopuščata posebne kategorije vizumov ali statusa priseljenca za daljši čas, ki se dodelijo namesto dovoljenja za prebivanje, se število takšnih vizumov in dodelitev statusa vključi v ►C1 statistiko ◄ iz odstavka 1.

3. ►C1 Statistika ◄ iz odstavka 1 se nanaša na referenčna obdobja enega koledarskega leta in se posreduje Komisiji (Eurostatu) v šestih mesecih od konca referenčnega leta. Prvo referenčno leto je leto 2008.

Člen 7

►C1 Statistika ◄ o vračanjih

1. Države članice posredujejo Komisiji (Eurostatu) ►C1 statistiko ◄ v zvezi s:

(a) številom državljanov tretjih držav, za katere je bilo ugotovljeno, da so nezakonito na ozemlju države članice, in za katere velja upravna ali sodna odločba ali akt, ki določa ali navaja, da je njihovo bivanje nezakonito, in jim predpisuje obveznost, da zapustijo ozemlje države članice, razčlenjenih po državljanstvu zadevnih oseb;

(b) številom državljanov tretjih držav, ki so dejansko zapustili ozemlje države članice zaradi upravne ali sodne odločbe ali akta iz točke (a), razčlenjenih po državljanstvu vrnjenih oseb.

2. ►C1 Statistika ◄ iz odstavka 1 se nanaša na referenčna obdobja enega koledarskega leta in se posreduje Komisiji (Eurostatu) v treh mesecih od konca referenčnega leta. Prvo referenčno leto je leto 2008.

3. ►C1 Statistika ◄ iz odstavka 1 ne vključuje državljanov tretjih držav, ki so premeščeni iz ene države članice v drugo državo članico na podlagi mehanizma, uvedenega z Uredbo (ES) št. 343/2003 in Uredbo (ES) št. 1560/2003.

Člen 8

Dodatno razčlenjevanje

1. Komisija lahko sprejme ukrepe v zvezi z določitvijo dodatnega razčlenjevanja, kakor je določeno spodaj, za naslednjo ►C1 statistiko ◄ :

(a) ►C1 statistika ◄ , zahtevana na podlagi člena 4 kot celote, se razčleni po: (i) letu oddaje ►C1 prošnje; ◄

(b) ►C1 statistika ◄ , zahtevana na podlagi člena 4(4), se razčleni po: (i) številu oseb, na katere se nanašajo prošnja, odločba in premestitev;

(c) ►C1 statistika ◄ , zahtevana na podlagi člena 5(1)(a), se razčleni po: (i) starosti; (ii) spolu;

(d) ►C1 statistika ◄ , zahtevana na podlagi člena 5(1)(b), se ►C1 razčleni ◄ po: (i) razlogu za prijetje; (ii) kraju prijetja;

(e) ►C1 statistika ◄ , zahtevana na podlagi člena 6, se ►C1 razčleni ◄ po: (i) letu, v katerem je bilo dovoljenje za prebivanje prvič izdano; (ii) starosti; (iii) spolu;

(f) ►C1 statistika ◄ , zahtevana na podlagi člena 7, se ►C1 razčleni ◄ po: (i) razlogu za odločbo ali akt, ki predpisuje obveznost zapustitve ozemlja; (ii) starosti; (iii) spolu.

2. Dodatne razčlenitve, navedene v odstavku 1, se zagotovi le ločeno, brez navzkrižnega razvrščanja z razčlenitvami, zahtevanimi v členih 4 do 7.

3. Pri odločitvi za zahtevo po dodatnih razčlenitvah Komisija upošteva potrebo po teh podatkih za namene razvoja in spremljanja politik Skupnosti in upošteva razpoložljivost ustreznih virov podatkov ter stroške, ki bi s tem nastali.

Pogajanja o dodatnih razčlenitvah, ki bodo morebiti potrebne za uporabo členov 4 do 7, se začnejo najpozneje do 20. avgusta 2009. Prvo referenčno leto za izvajanje dodatnih razčlenitev je leto 2010.

Člen 9

Viri podatkov in standardi kakovosti

1. Statistika temelji na naslednjih virih podatkov v skladu z njihovo razpoložljivostjo v državi članici in v skladu z nacionalno zakonodajo in praksami:

(a) evidencah upravnih in sodnih ukrepov;

(b) registrih, ki se nanašajo na upravne ukrepe;

(c) registrih prebivalstva oseb ali posebnih podskupin prebivalstva;

(d) popisih;

(e) vzorčnih raziskovanjih;

(f) drugih ustreznih virih.

Kot del statističnega postopka se lahko uporabijo znanstveno utemeljene in dobro dokumentirane metode statističnega ocenjevanja.

2. Države članice Komisiji (Eurostatu) poročajo o uporabljenih virih podatkov, razlogih za izbiro teh virov in vplivih izbranih virov podatkov na kakovost ►C1 statistike ◄ in uporabljenih metodah ocenjevanja ter Komisijo (Eurostat) obveščajo o spremembah v zvezi z njimi.

3. Na zahtevo Komisije (Eurostata) ji države članice posredujejo vse potrebne informacije za oceno kakovosti, primerljivosti in popolnosti statističnih podatkov.

4. Države članice Komisijo (Eurostat) nemudoma obvestijo o revizijah in popravkih ►C1 statistike ◄ , zagotovljene v skladu s to uredbo, in o kakršnih koli spremembah v uporabljenih metodah ali virih podatkov.

5. Ukrepi v zvezi z določitvijo ustrezne oblike za sporočanje podatkov se sprejmejo v skladu z regulativnim postopkom iz člena 11(2).

Člen 10

Izvedbeni ukrepi

1. Ukrepi, potrebni za izvajanje te uredbe, o določitvi pravil o primerni obliki posredovanja podatkov iz člena 9, se sprejmejo v skladu z regulativnim postopkom iz člena 11(2).

2. Naslednji ukrepi, potrebni za izvajanje te uredbe in namenjeni spreminjanju njenih nebistvenih določb, med drugim z dopolnjevanjem, se sprejmejo v skladu z regulativnim postopkom s pregledom iz člena 11(3):

(a) posodabljanje opredelitev, določenih v členu 2(1);

(b) določitev kategorij skupin držav rojstva, skupin držav prejšnjega in prihodnjega prebivališča in skupin državljanstev, kakor je predvideno v členu 3(1);

(c) določitev kategorij razlogov za izdajo dovoljenj, kakor je predvideno v členu 6(1)(a);

(d) določitev dodatnih razčlenitev in stopenj razčlenitev, ki se uporabljajo pri spremenljivkah, kakor je predvideno v členu 8;

(e) določitev pravil glede natančnosti in standardov kakovosti.

Člen 11

Odbor

1. Pri sprejemanju izvedbenih ukrepov Komisiji pomaga Odbor za statistični program, ustanovljen s Sklepom 89/382/EGS, Euratom.

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Rok iz člena 5(6) Sklepa 1999/468/ES je tri mesece.

3. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.

Člen 12

Poročilo

Do 20. avgusta 2012 in nato vsaka tri leta Komisija Evropskemu parlamentu in Svetu posreduje poročilo o ►C1 statistiki ◄ , zbrani v skladu s to uredbo, in o njeni kakovosti.

Člen 13

Razveljavitev

Uredba (EGS) št. 311/76 se razveljavi.

Člen 14

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.